

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

KLASA: 021-05/21-01/05

URBROJ: 2181-7-03/5-22-08

Omiš, 5. svibnja 2022.

**Z A P I S N I K**

o radu 8. sjednice Gradskog vijeća Grada Omiša

održane 5. svibnja 2022. godine u Omišu, Trg K. Tomislava 6 – Hotel Plaža

Započeto u 18.00 sati.

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Simona Jurjević, dipl.uč.
3. Nikola Tijardović, bacc.fizio.
4. Tonći Stanić
5. Ivan Medić, dipl.ing.
6. Sanja Ilić, prof.
7. Lovrenka Kovačić Bućan, dipl.iur.
8. Tihana Barišić Marunčić, dr.med.
9. Josip Banović, dr.med. (do t.7.)
10. Petar Bulić, dipl.iur.
11. Tomislav Bartulović
12. Dr.sc. Dino Belošević
13. Karlo Vukasović, bacc.oec.
14. Zdravka Šodan

NENAZOČNI ČLANOVI VIJEĆA:

1. Ivo Bradarić

OSTALI NAZOČNI:

1. Ivo Tomasović, dipl.oec., gradonačelnik

2. Žarko Kovačić, dipl.ing. zamjenik gradonačelnika

3. Lidija Pavković, dipl.iur., pročelnica ureda gradonačelnika

4. Stipe Žuljević Mikas, dipl.ing. pročelnik UO za KSD,UP i ZO

5. Đeki Stanić, dipl.iur., pročelnik UO za gospodarstvo i društvene djelatnosti

6. Mate Sovulj, dipl.ing., upravitelj Vlastitog pogona

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 14 glasova ZA usvojen slijedeći

**d n e v n i r e d**

1. Usvajanje zapisnika o radu 7. sjednice Gradskog vijeća Grada Omiša
2. Vijećnički upiti
3. Prijedlog Godišnjeg izvještaja o izvršenju Proračuna Grada Omiša za 2021. godinu
4. Prijedlog Odluke o raspoređivanju sredstava za redovito godišnje financiranje političkih stranaka u 2022. godini
5. Prijedlozi odluka o dodjeli javnih priznanja Grada Omiša:
   1. Anti Šaškoru – Bradi
   2. Don Ljubi Bodrožiću
   3. Jozi Marušiću – Barabici
   4. Bruni Vukiću
   5. dr.sc. Vanji Kovačić
   6. Miljenku Vrkiću
   7. Osnovnoj školi Gornja Poljica
   8. Dobrovoljnom vatrogasnom društvu Omiš
   9. Gradskoj knjižnici Omiš
   10. Petru Ćuliću, prof.
   11. Hanijeli Ivanac
6. Prijedlog Kodeksa ponašanja članova Gradskog vijeća Grada Omiša
7. Prijedlog Odluke o izmjeni i dopuni Odluke o nerazvrstanim cestama u Gradu Omišu
8. Prijedlog Odluke o davanju na korištenje Tvrđave Starigrad
9. Prijedlog Odluke o izmjenama i dopunama Odluke o socijalnoj skrbi Grada Omiša
10. Izvješće o radu i financijskom poslovanju Dječjeg vrtića Omiša za 2021.
11. Izvješće o radu i financijskom poslovanju Centra za kulturu Omiša za 2021.
12. Izvješće o radu i financijskom poslovanju Gradske knjižnice Omiš za 2021.
13. Izvješće o radu i financijskom poslovanju Gradskog muzeja Omiš za 2021.
14. Izvješće o radu i financijskom poslovanju Festivala dalmatinskih klapa Omiš za 2021.
15. Izvješće o radu i financijskom poslovanju Osnovne glazbene škole „Lovro pl. Matačić“ Omiš za 2021.
16. Prijedlog Zaključka o davanju prethodne suglasnosti na tekst Odluke o iznosu participacije i cijeni obrazovanja za školsku godinu 2022./2023. u Osnovnoj glazbenoj školi „Lovro pl. Matačić“ Omiš

**Ad 1/**

USVAJANJE ZAPISNIKA O RADU 7. SJEDNICE GRADSKOG VIJEĆA GRADA OMIŠA

Na tekst nacrta Zapisnika o radu 8. sjednice Gradskog vijeća Grada Omiša istaknuta je slijedeća primjedba:

**Zdravka Šodan** – u p opisu nazočnih vijećnika umjesto Tomislav Bartulović, treba stajati Dino Belošević.

Nakon prihvaćanja primjedbe predsjedavatelj je prijedlog Zapisnika dao na glasovanje potom je utvrđeno da je jednoglasno sa14 glasova ZA usvojen Zapisnik o radu 7. sjednice Gradskog vijeća Grada Omiša.

**Ad 2/**

**VIJEĆNIČKI UPITI**

**Josip Banović** – kako stojimo po pitanju vrtića u Srijanima ?

Kada možemo očekivati korekciju cijena odvoza otpada, odnosno izmjenu Odluke o odvozu otpada?

Gradonačelnik - projekt vrtića Srijane smo prijavili na mjeru 7.4.1. (ruralni razvoj), no zbog našeg indeksa razvijenosti nismo prošli na tom natječaju. Danas smo taj projekt prijavili na nacionalni projekt oporavak i otpornost i očekujemo da bi na tom natječaju mogli proći.

Što se tiče fiksne naknade za odvoz otpada to će ići u izmjenu. Imali smo sastanak s načelnicima susjednih općina, direktor Peovice je napravio novi prijedlog Odluke te smo se svi usuglasili da će nova cijena bit puno bolja i pravednija. Fiksna naknada bi trebala ići od 1000 kuna pa s popustima sve do 50 kuna (popusti su u 8 razreda).

Također su vođeni i razgovori o tome da se iznajmljivači samo 4 ljetna mjeseca tretiraju kao ne kućanstva, a ostali dio godine kao kućanstvo. Uglavnom, do kraja slijedećeg tjedna ćemo dogovoriti konačan prijedlog cijene fiksne naknade da bismo je mogli staviti na javno savjetovanje.

Iza toga bismo na sjednici Gradskog vijeća mogli donijeti izmjenu Odluke o skupljanju komunalnog otpada.

**Zdravka Šodan** – u kojoj je fazi izrada elaborata za igralište u naselju, igralište je već duže vremena zatvoreno, a ljudi su nezadovoljni jer se djeca nemaju gdje igrati?

Gradonačelnik - to igralište još nismo uplanili u registar komunalne infrastrukture jer postoji problem sa susjedom koji se žalio na to igralište, a većina mještana naselja želi da se igralište otvori. Svakako moramo što prije naručiti elaborat uplanjenja toga igrališta i provesti ga.

**Tihana Barišić Marunčić** – uz pohvale za uređenje centra grada, želi prenijeti poruku građana predjela Priko koji pitaju kada se planira urediti površina ispred Zavoda za zapošljavanje ul. Č.Ž. Dražojevića 13. Naime stanari se žale na nedozvoljeno parkiranje, nedostatak kanti za otpad te bi željeli da se taj dio bolje komunalno uredi.

Uređenje parka don Frane Bulića – kada će taj projekt započeti sa realizacijom?

Što se planira učiniti po pitanju regulacije prometa u području Borka, pogotovo u vrijeme turističke sezone koja je na pragu?

Gradonačelnik – što se tiče ul. Č.Ž. Dražojevića, baš spomenuti prostor ispred Zavoda za zapošljavanje uopće nije bio upisano kao javna površina, nego je pripadao čestici zgrade.

Prema zakonu o cestama smo napravili elaborat da se te površine upisu na Grad Omiš i taj proces je trajao, tek smo prije otprilike mjesec dana dobili rješenje da se možemo upisati kao vlasnici te površine. Kada cijela procedura upisa vlasništva bude provedena, srediti ćemo nogostupe, zabraniti nepropisno parkiranje i komunalno urediti.

Za park don Frane Bulića postoji projekt uređenja, a s realizacijom se malo zastalo zbog ove situacije s covidom, taj projekt je vrijednosti 500-600 tisuća kuna… no svakako je u planu da se to napravi.

Borak – tu promet moramo regulirati u suradnji s policijom i moramo omogućiti normalan promet i mogućnost pristupa žurnim službama. Policija tu mora biti aktivnija u provođenju reda. Kada dobijemo novog načelnika svakako ćemo održati sastanak i na ovu temu i općenito na temu suradnje policijske postaje i gradskih službi.

**Dino Belošević** – minus od 4,6 milijuna kuna u proračunu – čime je on uzrokovan, smanjenom gospodarskom aktivnošću u prethodnom razdoblju ili ….

Gradonačelnik – gđa. Meri Smailagić objasnit će sve na slijedećoj točci dnevnog reda.

**Ad 3/**

PRIJEDLOG GODIŠNJEG IZVJEŠTAJA

O IZVRŠENJU PRORAČUNA GRADA OMIŠA ZA 2021.GODINU

Gradonačelnik je dostavio prijedlog godišnjeg izvještaja o izvršenju Proračuna Grada Omiša za 2021. godinu te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun izvijestila je u ovom predmetu.

U otvorenoj raspravi sudjelovali su:

**Petar Bulić** – popis izvan bilančnih stavki - - sudski sporovi - sufinanciranje (od strane Županije) projektne studije Eko etno Tugare – Ume , ako i sufinanciranje UPU Ume – znači li to da i dalje postoji obveza Grada Omiša, jer sredstva nisu bila namjenski utrošena?

Meri Smailagić – Grad je u to vrijeme izdavao mjenice, i mi smo Županiji mjenicama garantirali namjensko trošenje sredstava. Što se tiče same realizacije spomenutih projekata, nema puno informacija o tome, ovdje je prikazana računovodstvena evidencija.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 14 glasova ZA prihvaćen

**GODIŠNJI IZVJEŠTAJ**

**o izvršenju Proračuna Grada Omiša za 2021.godinu**

sa tekstom kao u prilogu ovog zapisnika oznake: KLASA:400-02/22-01/06, URBROJ:2181-7-01-22-1.

**Ad 4/**

PRIJEDLOG ODLUKE O RASPOREĐIVANJU SREDSTAVA

ZA REDOVITO GODIŠNJE FINANCIRANJE POLITIČKIH STRANAKA U 2022.GODINI

Gradonačelnik je dostavio prijedlog Odluke o raspoređivanju sredstava za redovito godišnje financiranje političkih stranaka u 2022. godini, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Meri Smailagić, voditeljica odsjeka za proračun i računovodstvo izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je da je jednoglasno sa 14 glasova ZA donijeta

**O D L U K A**

**o raspoređivanju sredstava**

**za redovito godišnje financiranje političkih stranaka u 20222. godini**

sa tekstom kao u prilogu ovog zapisnika oznake KLASA:402-05/22-01/26, URBROJ:2181-7-01-22-1.

**Ad 5/**

**PRIJEDLOZI ODLUKA O DODJELI JAVNIH PRIZNANJA GRADA OMIŠA**

5.1. Anti Šaškoru – Bradi

5.2. Don Ljubi Bodrožiću

5.3. Jozi Marušiću – Barabici

5.4. Bruni Vukiću

5.5. dr.sc. Vanji Kovačić

5.6. Miljenku Vrkiću

5.7. Osnovnoj školi Gornja Poljica

5.8. Dobrovoljnom vatrogasnom društvu Omiš

5.9. Gradskoj knjižnici Omiš

5.10. Petru Ćuliću, prof.

5.11. Hanijeli Ivanac

Odbor za izbor i imenovanja dostavio je prijedloge za dobitnike javnih priznanja Grada Omiša. Gradonačelnik je podržao prijedlog Odbora za izbor i imenovanja, te predložio Gradskom vijeću njihovo prihvaćanje.

Pisani materijal uz ovu točku dostavljen je svim članovima Vijeća.

Zvonko Močić, predsjednik Odbora za izbor i imenovanja izvijestio je u ovom predmetu.

O prijedlozima se pojedinačno raspravljalo i glasovalo kako slijedi:

**5.1**. nakon zaključenja rasprave u kojoj nitno nije sudjelovao, jednoglasno sa 14 glasova ZA je donijeta

**O D L U K A**

o dodjeli POVELJE kojom se **Ante Šaškor-Brada, stožerni brigadir Hrvatske vojske** posmrtno proglašava **počasnim građaninom Grada Omiša** za iznimne zasluge u obrani i oslobađanju domovine.

**5.2.** nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

o dodjeli POVELJE kojom se **don Ljubo Bodrožić** posmrtno proglašava **počasnim građaninom Grada Omiša** za plodno dvadesetpetogodišnje djelovanje u Župi sv. Mihovila arkanđela u Omišu te za izniman doprinos vjerskom, kulturnom i društvenom razvoju Grada Omiša, a posebno za: podršku braniteljima tijekom Domovinskog rata, rad na obnovi crkve sv. Mihovila i drugih gradskih crkava, obnovi župnog dvora, otvaranju župske knjižnice, doprinos izgradnji Svetišta sv. Leopolda Mandića u Zakučcu te za pastoralni, društveni i humanitarni rad.

**5.3**. nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **nagrada Grada Omiša za životno djelo za 2021. godinu Jozi Marušiću – Barabici** za dugogodišnji volonterski rad kojim je dao izuzetan doprinos društvenom životu Grada Omiša, a posebno za organizaciju Omiških ribarskih večeri i maškara te za djelovanje u udruzi Omiška stina.

**5.4.** nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se posmrtno dodjeljuje **nagrada Grada Omiša za životno djelo za 2021.godni brigadiru Hrvatske vojske Bruni Vukiću, ratnom zapovjedniku Omiške bojne,** za izniman doprinos u Domovinskom ratu i stvaranju suvremene hrvatske države.

**5.5**. nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **osobna nagrada Grada Omiša za 2021. godinu dr.sc. Vanji Kovačić,** za rad na zaštiti omiške crkvene i spomeničke baštine, za sudjelovanje u zaštiti i dokumentiranju te u konzervatorskim i zaštitnim radovima na kulturnim dobrima na području Grada Omiša te za izdavanje knjige „Omiš-utvrđeni grad na vodama“, koja predstavlja krunu njezinog višegodišnjeg bavljenja slojevitom prošlošću omiškog kraja, prostornim razvojem grada i umjetničkom baštinom Omiša, kako kroz istraživački i arhivski rad tako i kroz mnogobrojne terenske obilaske.

**5.6.** nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **osobna nagrada Grada Omiša za 2021. godinu Miljenku Vrkiću,** za sveukupno djelovanje u očuvanju nematerijalne kulturne baštine Poljica i svoga mjesta Naklice.

**5.7.** nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **skupna nagrada Grada Omiša ZA 2021. godinu, Osnovnoj školi Gornja Poljica, povodom 150. obljetnice djelovanja,** za doprinos razvoju osnovnog školstva na području Grada Omiša u 150. godina postojanja i organiziranog školovanja tijekom kojeg je ova mala planinska škola bila nositelj društvenih, kulturnih i sportskih zbivanja na prostoru Gornjih Poljica.

**5.8**. nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **skupna nagrada Grada Omiša za 2021. godinu Dobrovoljnom vatrogasnom društvu Omiš, povodom 70. obljetnice djelovanja,** za uspjehe i požrtvovnost u zaštiti i spašavanju ljudi i imovine ugrožene požarom, za unapređenje zaštite od požara te za sudjelovanje u svim akcijama čišćenja i uređivanja okoliša na širem području Grada Omiša.

**5.9**. nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **plaketa Grada Omiša za 2021. godinu Gradskoj knjižnici Omiš,** za nesebičan trud u kulturno – umjetničkom radu koji je vidljiv u pokretanju niza novih projekata, a s ciljem promicanja omiške kulturne baštine.

**5.10**. nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **plaketa Grada Omiša za 2021. godinu Petru Čuliću, prof.** za višestruko nagrađivana postignuća u radu sa svojim učenicima na raznim državnim i međunarodnim natjecanjima

**5.11**. nakon zaključenja rasprave u kojoj nitko nije sudjelovao, jednoglasno sa 14 glasova ZA je donijeta

**O D L U K A**

kojom se dodjeljuje **plaketa Grada Omiša za 2021. godinu Hanijeli Ivanac,** za iznimnu skrb o pacijentima i građanima grada Omiša kojima je na raspolaganju 24 sata dnevno, a koja prelazi radne obaveze njezinog posla medicinske sestre te za sudjelovanje u svim društvenim događanjima i humanitarnim akcijama u kojima nesebično daje cijelu sebe.

**Ad 6/**

PRIJEDLOG KODEKSA PONAŠANJA ČLANOVA GRADSKOG VIJEĆA GRADA OMIŠA

Gradonačelnik je dostavio prijedlog Kodeksa ponašanja članova Gradskog vijeća Grada Omiša te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnica ureda gradonačelnika, izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**K O D E K S**

**ponašanja članova Gradskog vijeća Grada Omiša**

sa tekstom ako u prilogu ovog zapisnika oznake KLASA:024-02/22-03/2, URBROJ:2181-7-03/1-22-2.

**Ad 7/**

PRIJEDLOG ODLUKE O

IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KDS,UP i ZO, izvijestio je u ovom predmetu.

U otvorenoj raspravi sudjelovali su:

**Tihana Barišić Marunčić** – moli pojašnjenje gdje se točno navedene katastarske čestice zemlje nalaze jer u prilogu nema grafičkog prikaza.

Stipe Žuljević Mikas – nerazvrstana cesta nalazi se prema bivšoj pekari Lović, a katastarske četice u blizini te nerazvrstane ceste, Ivašnjak.

**Petar Bulić** – smatra da uz svaku izmjenu ove Odluke u materijalima treba dostaviti i grafički prikaz da bi se znalo gdje se ta cesta nalazi.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O D L U K A**

**o izmjeni i dopuni Odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake KLASA:340-01/15-01/17, URBROJ:2181-7-05-02/3-22-55.

**Ad 8/**

PRIJEDLOG ODLUKE O DAVANJU NA KORIŠTENJE TVRĐAVE STARIGRAD

Gradonačelnik je dostavio prijedlog Odluke o davanju na korištenje tvrđave Starigrad, te predložio Gradskom vijeću njezino donošenje.

Pisani materijal uz ovu tučku dostavljen je svim članovima Vijeća.

Stipe Žuljević Mikas, pročelnik UO za KSD, UP i ZO izvijestio je u ovom predmetu.

U otvorenoj raspravi sudjelovali su:

**Karlo Vukasović** – nije zadovoljan načinom gospodarenja tvrđavom Starigrad, izvješće nije baš transparentno, treba vidjeti kako Forticu bolje komercijalizirati i učiniti isplativom.

Predlaže da ovu točku dnevnog reda odgodimo, te da se ugovor o korištenju potpiše na godinu dana, a ne na 5 kako je predloženo.

**Dino Belošević** – je li se ikada pokušao napraviti neki javni natječaj za Forticu, možda postoji gospodarstvenik koji bi uložio sredstva i ima plan za korištenje tvrđave?

**Zvonko Močić** – smatra da PD Imber treba nastaviti ovu aktivnost, možda jedino da se u ugovoru stavi klauzula da se u slučaju promjene nekih okolnosti ugovor može raskinuti?

Stipe Žuljević Mikas – takva odredba već postoji, članak 11. – Grad ima pravo raskinuti ugovor i prije roka na koji je sklopljen …….

O prijedlogu vijećnika Vukasovića se glasovalo.

Nakon glasovanja je utvrđeno da prijedlog sa 1 glasom ZA, 6 glasova PROTIV i 6 glasova SUZDRŽAN nije prihvaćen.

Nakon zaključenja rasprave predsjedavatelj je prijedlog dao na glasovanje potom je utvrđeno a je sa 10 glasova ZA, 1 glasom PROTIV i 2 glasa SUZDRŽAN donijeta

**O D L U K A**

**o davanju na korištenje tvrđave Starigrad**

sa tekstom kao u prilogu ovog zapisnika oznake KLASA:612-01/22-01/01, URBROJ:2181-7-05-02/1-22-2.

**Ad 17/**

PRIJEDLOG ODLUKE

O ISPRAVKU ODLUKE O RASPISIVANJU JAVNOG NATJEČAJA ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA OIŠA

Gradonačelnik je dostavio prijedlog Odluke o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik UO za KDS,UP i ZO izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijeta

**O DL U K A**

**o ispravku Odluke o raspisivanju javnog natječaja za zakup**

**poljoprivrednog zemljišta u vlasništvu Republike Hrvatske na području Grada Omiša**

sa tekstom kao u prilogu ovog zapisnika oznake KLASA:320-01/22-01/03, URBROJ:2118-7-01-22-7.

**Ad 9/**

PRIJEDLOG ODLUKE

O IZMJENAMA I DOPUNAMA ODLUKE O SOCIJALNOJ SKRBI GRADA OMIŠA

Gradonačelnik je dostavio prijedlog Odluke o izmjenama i dopunama Odluke o socijalnoj skrbi te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi sudjelovali su:

**Tomislav Bartulović** – koliko trenutno imamo izbjeglica na području Grada Omiša?

Đeki Stanić – posljednja je informacija da ima 103 izbjeglice iz Ukrajine na našem području.

Nakon zaključenja rasprave predsjedavatelj je prijedlog dao na glasovanje potom je utvrđeno da je donijeta

**O D L U K A**

**o izmjenama i dopunama Odluke o socijalnoj skrbi Grada Omiša**

sa tekstom kao u prilogu ovog zapisnika oznake: KLASA:550-01/22-01/01, URBROJ:2181-7-01-22-09.

**Ad 10/**

IZVJEŠĆE O RADU I FINANCIJSKOM POSLOVANJU DJEČJEG VRTIĆA OMIŠ ZA 2021.

Dječji vrtić Omiš dostavio je Izvješće o radu i financijskom poslovanju Dječjeg vrtića Omiš za 2021. godinu te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Ela Ćoso, ravnateljica DV Omiš izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**ZAKLJUČAK**

**o prihvaćanju Izvješća o radu i financijskom poslovanju dječjeg vrtića Omiš za 2021.g.**

sa tekstom kao u prilogu ovog zapisnika oznake KLASA:601-01/22-01/03, URBROJ:2181-7-04/1-22-3.

**Ad 11/**

IZVJEŠĆE O RADU I FINANCIJSKOM POSLOVANJU CENTRA ZA KULTURU OMIŠ ZA 2021.G.

Centar za kulturu Omiš dostavio je Izvješće o radu i financijskom poslovanju te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Petar Buljević, ravnatelj Centra za kulturu Omiš, izvijestio je u ovom predmetu.

U otvorenoj raspravi sudjelovali su :

**Karlo Vukasović:** pohvaljuje izvješće Centra za kulturu, no mora postaviti pitanje Klape ONEUM koja je najnagrađivanija omiška klapa, a nije dobila mogućnost nabavke monture, niti prostor za rad, za razliku od Klape MIRABELA kojoj su kupljene 3 monture, pa moli pojašnjenje ravnatelja.

Petar Buljević – prije nekoliko godina u Omišu nismo imali niti jednu klapu, i gospodin Jure Šaban je predložio da se osnuje ženska klapa što smo mi rado podržali. Toj klapi Centara za kulturu plaća samo voditelja, a u to vrijem klapa Oneum nije niti postojala. Klapa Oneum je dobila od Grada Omiša neka sredstva, a što se tiče montura Centar za kulturu klapi Mirabela nije kupio monture nego su to kupile same članice klape. Klape su te koje svojim nastupima mogu zaraditi sredstva i upitno je koliko financijski treba podupirati klape.

**Zdravka Šodan** – također želi pohvaliti rad Centra za kulturu, no smatra da bi financijsko izvješće trebalo biti detaljnije i transparentnije prikazano kako bi se bolje vidjelo gdje su pojedina financijska sredstva utrošena.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 ZA glasova donijet

**Z A K LJ U Č A K**

**o prihvaćanju Izvješća o radu i financijskom poslovanju Centra za kulturu Omiš**

**za 2021. godinu**

sa tekstom kao u prilogu ovog zapisnika oznake KLASA:611-08/22-01/03, URBROJ:2181-7-04/1-22-3.

**Ad 12/**

IZVJEŠĆE O RADU I FINANCIJSKOM POSLOVANJU GRADSKE KNJIŽNICE OMIŠ ZA 2021.G.

Gradska knjižnica Omiš dostavila je Izvješće o radu i financijskom poslovanju Gradske knjižnice Omiš za 2021. godinu te predložila Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Svjetlana Buljević, ravnateljica Gradske knjižnice Omiš, izvijestila je u ovom predmetu.

U otvorenoj raspravi sudjelovali su:

**Zdravka Šodan**: pohvaljuje rad Gradske knjižnice, moli da slijedeći put bude dostavljena potvrda sa FINA-e.

**Tihana Barišić Marunčić** – ponosna je i sretna što Grad Omiš ima ovako bogat i kvalitetan kulturni život. Također želi naglasiti da kada se daje Izvješće o radu u ustanovama u kulturi, naravno da je bitno financijsko izvješće, no ipak je tu najvažniji umjetnički dio.

Svjetlana Buljević – izvješće s Fine je dostavljano pročelniku. Gradska knjižnica je financijski u plusu čak su i prenesena određena sredstva kao višak u slijedeću godinu.

Gradonačelnik – financijsko izvješće nije sporno, nego vijećnici samo žele malo jasniji, razumljiviji prikaz troškova.

**Simona Jurjević** – prema Zakonima RH sve ustanove su dužne predati svoja financijska izvješća i tu nema nikakvih nejasnoća.

Svjetlana Buljević – željela bi iskoristiti priliku za pitati gradonačelnika kada se planira preseljenje knjižnice?

Gradonačelnik – teško je to prognozirati, rješavamo imovinske odnose na još jednoj č.z. , a bez riješih imovinsko pravnih odnosa ne možemo ići u daljnje postupke.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 13 glasova ZA donijet

**Z A K LJ U Č A K**

**o prihvaćanju Izvješća o radu i financijskom poslovanju Gradske knjižnice Omiš**

**za 2021. godinu**

sa tekstom kao u prilogu ovog zapisnika oznake KLASA:611-04/252-01/02, URBROJ:2181-7-04/1-22-3.

**Ad 13/**

IZVJEŠĆE O RADU I FINANCIJSKOM POSLOVANJU

GRADSKOG MUZEJA GRADA OMIŠA ZA 2021. godinu

Gradski muzej Omiš dostavio je Izvješće o radu i financijskom poslovanju Gradskog muzeja Grada Omiša za 2021. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Angela Tabak, ravnateljica Gradskog muzeja Omiš izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je sa 12 glasova ZA i 1 glasom SUZDRŽAN donijet

**Z A K LJ U Č A K**

**o prihvaćanju Izvješća o radu i financijskom poslovanju Gradskog muzeja Grada Omiša**

**za 2021. godinu**

sa tekstom kao u prilogu ovog zapisnika oznake KLASA:611-05/22-01/01, URBROJ:2181-7-04/1-22-3.

**Ad 14/**

IZVJEŠĆE O RADU I FINANCIJSKOM POSLOVANJU

FESTIVALA DALMATINSKIH KLAPA OMIŠ ZA 2021.G.

Festival dalmatinskih klapa Omiš je dostavio Izvješće o radu i financijskom poslovanju Festivala dalmatinskih klapa Omiš za 2021. godinu, te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Mijo Stanić, ravnatelj FDK Omiš izvijestio je u ovom predmetu.

U otvorenoj raspravi sudjelovali su:

**Karlo Vukasović** – navedene aktivnosti FDK-a koje su navedene u Izvješću su takve da bi se mogle sažeti u 4 mjeseca rada, a javnost zanima što dvoje stalno zaposlenih djelatnika u

FDK-u radi ostalih 8 mjeseci?

Mijo Stanić – imamo web stranicu koju održavamo, digitalizacija notne građe, rade se pripreme, audicije klapa, notne edicije, potrebno je pripremiti kataloge, sponzori, koncert za Dan Grada, Lisinski…

**Tihana Barišić Marunčić** – tradicionalni 36. koncert klapa Grada Omiša Gradu Zagrebu, gdje će se on ove godine održati? Hoće li biti u koncertnoj dvorani Vatroslava Lisinskog ili na Trgu bana Jelačića?

Mijo Stanić – prošle godine je taj koncert održan u okviru Adventa Zagreb jer nova vlast u Zagrebu nije imala financijski budžet za Lisinski, a taj trošak nije mogao preuzeti ni Grad Omiš ni FDK. Nedavno smo bili u Zagrebu na sastanku vezano za program ovogodišnjeg koncerta u Lisinskom. Plan je da koncert i nadalje bude u Lisinskom no u okviru programa Advent u Zagrebu, vjerojatno u prvom ili drugom vikendu Adventa. Sredstva bi se tako izdvojila preko Turističke zajednice Grada Zagreba. Vrlo je teško dogovoriti termin u dvorani Lisinski jer je ista ušla u cikluse „Lisinski subotom“ i te su subote godinu dana unaprijed rezervirane.

Petak je zauzet ciklusom Zagrebačke filharmonije, pa moramo vidjeti s njim hoćemo li se moći dogovoriti ili eventualno jedna nedjelja.

**Tomislav Bartulović** – zašto prošle godine na koncertu u Zagrebu nije bio nitko od predstavnika Grada Omiša jer to je ipak dugogodišnja tradicija?

Mijo Stanić – prošle godine koncert nije bio u dvorani Lisinski nego na Trgu bana Jelačića i na tom koncertu je bio gradonačelnik Grada Omiša.

**Zvonko Močić** - kada smo išli u pregovore oko koncerta klapa u Zagrebu, gosp. Klisović je bio kao predstavnik nove vlasti u Gradu Zagrebu i oni su rekli da nemaju sredstava za organizirati taj koncert, ali da suradnju s Gradom Omišem svakako žele nastaviti. Tako smo iznašli modus da smanjimo troškove i njima i nama, da se koncert održi na otvorenom u sklopu Adventa Zagreb i to samo iznimno za prošlu godinu.

Gradonačelnik – inače je organizacija gostovanja klapa u Zagrebu uvijek bila pod pokroviteljstvom Skupštine Grada Zagreba, kako je Grad Zagreb sada u financijskim dubiozama, oni su srezali sve troškove, pokroviteljstva i sl. (ne samo Festival).

Stoga smo se dogovorili da to organiziramo u sklopu Adventa, da se ne prekine tradicija gostovanja u Zagrebu. U budućnosti će se to nastojati financirati i iz sredstava Turističke zajednice a ne samo iz Proračuna Grada Zagreba.

**Tihana Barišić Marunčić** – Festival dalmatinskih klapa Omiš je jedan od naših najvažnijih brendova i stoga smatra nužnim inzistirati na tome da se koncert održi u koncertnoj dvorani Vatroslav Lisinski. To je vrlo važno i za naše omišane koji žive i rade u Zagrebu, naše studente u Zagrebu i potrebno je iznaći mogućnosti da isti i bude u Lisinskom i to vikendom.

Nakon zaključenja rasprave predsjedavatelje je prijedlog dao na glasovanje potom je utvrđeno da je sa 11 glasova ZA i 2 glasa SUZDRŽAN prihvaćeno

**I Z V J E Š Ć E**

**o radu i financijskom poslovanju Festivala dalmatinskih klapa**

sa tekstom kao u prilogu ovog zapisnika oznake KLASA:611-03/22-01/02, URBROJ:2181-7-04/1-22-3.

**Ad 15/**

IZVJEŠĆE O RADU I FINANCIJSKOM POSLOVANJU

OSNOVNE GLAZBENE ŠKOLE „Lovro pl. Matačić“ OMIŠ ZA 2021.G.

Osnovna glazbena škola „Lovro pl. Matačić“ Omiš, dostavila je Izvješće o radu i financijskom poslovanju Osnovne glazbene škole „Lovro pl. Matačić“ Omiš za 2021.g. te predložila Gradskom vijeću njegovo prihvaćanje.

Pisani materijal uz ovu točku ostavljen je svim članovima Vijeća.

Davor Jelavić Šako, ravnatelj Osnovne glazbene škole izvijestio je u ovom predmetu.

U otvorenoj raspravi sudjelovali su:

**Dino Belošević** – u Izvješću stoji da je 2020/2021 godine upisana 36 učenika , a tokom godine ispisan 31 učenik?

Davor Jelavić Šako – škola ima 6 razreda i škola broji trenutno 223 učenika.

**Zdravka Šodan** – ovdje uopće nema financijskog izvješća (prihodi – rashodi)?

Đeki Stanić – OGŠ Omiš nije proračunski korisnik Grada Omiša, oni su korisnici Županijskog proračuna.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijet

**Z A K LJ U Č A K**

**o radu i financijskom poslovanju Osnovne glazbene škole „Lovro pl. Matačić“ za 2021.g.**

sa tekstom kao u prilogu ovog zapisnika oznake KLASA:602-01/22-01/02, URBROJ:2181-7-04/1-22-3.

**Ad 16/**

PRIJEDLOG ZAKLJUČKA O DAVANJU PRETHODNE SUGLASNOSTI

NA TEKST ODLUKE O IZNOSU PARTICIPACIJE I CIJENI OBRAZOVANJA ZA ŠKOLSKU GODINU 2022/2023. U OSNOVNOJ GLAZBENOJ ŠKOLI „LOVRO pl. MATAČIĆ“ OMIŠ

Gradonačelnik je dostavio prijedlog Zaključka o davanju prethodne suglasnosti na tekst Odluke o iznosu participacije i cijeni obrazovanja za školsku godinu 2022/2023. u Osnovnoj glazbenoj školi „Lovor pl. Matačić“ Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Davor Jelavić Šako, ravnatelj Osnovne glazbene škole izvijestio je u ovom predmetu.

U otvorenoj raspravi nitko nije sudjelovao.  
Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 9 glasova ZA donijet

**Z A K LJ U Č A K**

**o davanju prethodne suglasnosti na tekst Odluke o iznosu**

**participacije o iznosu participacije i cijeni obrazovanja za školsku godinu**

**2022./2023. u Osnovnoj glazbenoj školi „Lovro pl. Matačić“ Omiš**

sa tekstom kao u prilogu ovog zapisnika oznake KLASA: 602-01/22-01/03, URBROJ:2181-7-04/1-22-3.

Završeno u 21.00 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.